Lav et referat af nedenstående tekst:

Tekst:
Lindholm Bokseklub mener at Finn Sørensen har stjålet 20 par Vision-boksehandsker. Handsker han vil bruge i sin nye bokseklub i Vadum, som har stiftende generalforsamling i aften. - Vi har præcis kl. 3 i går meldt Finn Sørensen til politiet for tyveri, siger Tina Pallesen, Formand, Lindholm Bokseklub. Den tidligere bokselandstræner Finn Sørensen afviser beskyldningerne. - Jeg har ikke rørt noget. Jeg har kun ryddet pænt op efter mig, siger Finn Sørensen. Ifølge Finn Sørensen kan der kun være tale om at kampbokserne har taget deres handsker med. Det mener han ikke er hans problem. - Lindholm Bokseklub må gå til bokserne. De må jo have styr på, hvem der har udleveret handsker, siger Finn Sørensen. Lindholm Bokseklub mener dog ikke det er tilfældet. - Det er Finn Sørensen, som har en nøgle til lokalerne, så han må have taget dem med, siger Tina Pallesen, formand, Lindholm Bokseklub.

Referat:
Lindholm Bokseklub har meldt deres tidligere træner Finn Sørensen til politiet for tyveri af boksehandsker.